
Port Dickson: Lebih 70 pe-
ratus  daripada  hampir
60,000 murid Taman Bim-
bingan Kanak-Kanak (Tabi-
ka) Pra-Tahfiz di seluruh ne-
gara berjaya menguasai lebih
10 surah pendek (Juz Amma)
al-Quran, tahun lalu.

Ketua Pengarah Jabatan
Kemajuan Masyarakat (Ke-
mas) Datuk Mohd Hanafiah
Man berkata, pencapaian
membabitkan kanak-kanak
berusia lima dan enam ta-
hun itu perkara membang-
gakan sekali gus memper-
kasakan mereka untuk
mencintai al-Quran.

“Lebih menarik apabila
kita adakan taklimat me-
ngenai pelaksanaan Tabika
Pra-Tahfiz baru-baru ini,
ada sesetengah tabika dan
anak-anak taska berham-
piran yang berusia tiga dan
empat tahun juga mula
mengikuti program itu.

“Mereka (murid tabika)
masuk pada awalnya me-
mang tiada ada asas tetapi

selepas mengikuti silibus
Pra-Tahfiz, Alhamdulillah
(mula kuasai surah). In-
sya-Allah tahun ini kita
akan lihat pertambahan
murid kerana jumlah kelas
juga bertambah,” katanya
selepas meninjau sesi per-
sekolahan Tabika Kemas,
di sini, semalam.
Timbalan Perdana Men-
teri Datuk Seri Dr Ahmad
Zahid Hamidi baru-baru
ini dilaporkan berkata, Ke-
mas akan memperluaskan
pendidikan al-Quran da-
lam sistem pendidikan
awal kanak-kanak dengan
penubuhan 4,000 kelas Ta-
bika Pra-Tahfiz membabit-
kan 60,000 kanak-kanak di
seluruh negara tahun ini.
Mohd Hanafiah berkata,
program berkenaan dilak-
sanakan secara rintis di
100 Tabika Kemas mem-
babitkan 1,500 kanak-ka-
nak pada 2023 dan penyer-
taannya meningkat ham-
pir 60,000 kanak-kanak

pada 2024.

Menurutnya, pihaknya
juga akan meneliti langkah
seterusnya termasuk me-
nawarkan ibu bapa supaya
menghantar anak-anak ke
program hafazan walaupun
mereka sudah menamat-
kan pengajian di tabika.

“Apabila mereka tinggal-
kan tabika akan terhenti
daripada program ini, jadi
tahun ini mana-mana yang
menguasai lebih 20 surah,
kita tawarkan kalau ibu ba-
pa nak hantar semula
anak-anak ke Tabika Ke-
mas sebelah petang untuk
teruskan program hafazan
ini... kita juga ada program
Pelita@Kemas,” katanya.

Sementara itu, beliau
berkata, seramai 229,325
kanak-kanak berusia em-
pat, lima dan enam tahun
mendaftar di Tabika Ke-
mas seluruh negara de-
ngan 10,025 daripadanya
adalah di Negeri Sembi-
lan.




